

REPUBLIKA HRVATSKA

VUKOVARSKO-SRIJEMSKA ŽUPANIJA

**msotw9_temp0OPĆINA TOVARNIK**

**OPĆINSKO VIJEĆE**

KLASA: 021-05/15-03/07

URBROJ: 2188/12-04-15-1

Tovarnik, 10.03.2015.

Na temelju članka 28., stavka 1., podstavka 3. Zakona o zaštiti i spašavanju („Narodne novine“ broj 174/04, 79/07, 38/09 i 127/10), te članka 31. Statuta Općine Tovarnik („Službeni vjesnik“ Vukovarsko-srijemske županije broj 4/13, 14/13 ), na temelju inspekcijskog nadzora ( Klasa: UP/I-822-02/13-02/26 ; Urbroj: 543-01-09-01/18-13-1 ), a na prijedlog Načelnice Općine Tovarnik (sukladno članku 29., stavka 1., podstavka 1. Zakona o zaštiti i spašavanju), Općinsko vijeće Općine Tovarnik na svojoj 11. sjednici održanoj dana 10. ožujka 2015. godine, donijelo je:

**O d l u k u**

**o donošenju Procjene ugroženosti stanovništva, materijalnih i kulturnih dobara i**

**okoliša od prirodnih i tehničko-tehnoloških katastrofa i velikih nesreća**

**Članak 1.**

Donosi se Procjena ugroženosti stanovništva, materijalnih i kulturnih dobara i okoliša od prirodnih i tehničko-tehnoloških katastrofa i velikih nesreća za područje Općine Tovarnik.

**Članak 2.**

Ova Odluka stupa na snagu osam dana nakon objave u „Službenom vjesniku“ Vukovarsko-srijemske županije.

**Članak 3.**

Zadužuje se Načelnik Općine Tovarnik da odmah pristupi izradi/ažuriranju Plana zaštite i spašavanja i Plana civilne zaštite u cilju smanjenja opasnosti od prirodnih i tehničko-tehnoloških katastrofa i velikih nesreća, te povećanja spremnosti za djelovanje u otklanjanju posljedica.

**Članak 4.**

Zadužuje se Načelnik Općine Tovarnik da najmanje jednom u dvije godine dostavi ovom Vijeću izmijenjeni i dopunjeni prijedlog Procjene ugroženosti, koji uključuje nastale promjene rizika.

**Članak 5.**

Danom stupanja na snagu ove Odluke, prestaje važiti Odluka o donošenju procjene ugroženosti stanovništva, materijalnih i kulturnih dobara i okoliša od prirodnih i tehničko-tehnoloških nesreća i katastrofa, te ratnih djelovanja i terorizma za područje Općine Tovarnik od 22. prosinca 2009. godine ( KLASA: 810-01/09-04/01, URBROJ: 2188/12-04/09-01) objavljene u „Službenom vjesniku“ Vukovarsko-srijemske županije broj 23/09.

**Članak 6.**

Ova odluka stupa na snagu danom donošenja, a biti će objavljena u „Službenom vjesniku“ Vukovarsko-srijemske županije.

**PREDSJEDNIK OPĆINSKOG VIJEĆA**

**OPĆINE TOVARNIK**

Marinko Beljo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_